[]การจัดการ

โครงสร้างการจัดการ 

บริษัทฯ ได้กำหนดโครงสร้างการบริหารจัดการ ดังแผนผังองค์กร ต่อไปนี้

โครงสร้างกรรมการบริษัท ประกอบด้วยคณะกรรมการทั้งหมด 3 ชุด ดังต่อไปนี้

คณะกรรมการบริษัท

คณะกรรมการบริษัท ตามหนังสือรับรอง ณ วันที่ 31 มีนาคม 2555 มีจำนวน 6 ท่านประกอบด้วย

1. นายหลิน ฟู ไหล กรรมการ

2. นายออง ซิว บ๊อก กรรมการ

3. นายปอก้วน กิตติศรีไสว กรรมการ

4. รศ.กฤช ภูริสินสิทธิ์ ประธานกรรมการตรวจสอบและกรรมการอิสระ

5. รศ.สุพล อิงประสาร กรรมการตรวจสอบและกรรมการอิสระ

6. นางสาววนิดา กาญจนสันติศักดิ์ กรรมการตรวจสอบและกรรมการอิสระ

นางสาวสุรีย์พร สาดแสง (ผู้จัดการฝ่ายผู้ลงทุนสัมพันธ์) ทำหน้าที่เป็นเลขานุการคณะกรรมการบริษัท

หมายเหตุ : รายชื่อกรรมการที่เข้า – ออก จากตำแหน่ง ระหว่างปี 2554 จนถึงปัจจุบัน มีดังนี้

  ------ ------------------- ------------------------------------ --------------- -------------- -----------------
  ลำดับ   ชื่อ - นามสกุล         ตำแหน่ง                               เข้าดำรงตำแหน่ง ณ ออกจากตำแหน่ง ณ ตามมติที่ประชุมครั้งที่
                                                                  วันที่             วันที่            

  1      นายออง ซิว ครี        ประธานกรรมการบริษัท                    -               1 มี.ค. 55      1/2555

  2      นายอนันต์ เจษฎาวิสุทธิ์   รองประธานกรรมการบริษัท                 -               1 มี.ค. 55      1/2555

  3      ดร.สนิท สโมสร        ประธานกรรมการตรวจสอบและกรรมการอิสระ   -               2 มี.ค. 55      2/2555

  4      รศ.กฤช ภูริสินสิทธิ์      ประธานกรรมการตรวจสอบและกรรมการอิสระ   2 มี.ค. 55       -              2/2555

  5      นายปอก้วน กิตติศรีไสว   กรรมการ                              2 มี.ค. 55       -              2/2555

  6      นางสาววนิดา          กรรมการตรวจสอบและกรรมการอิสระ         2 มี.ค. 55       -              2/2555
         กาญจนสันติศักดิ์                                                                             
  ------ ------------------- ------------------------------------ --------------- -------------- -----------------

กรรมการผู้มีอำนาจลงนามแทนบริษัท

นายหลิน ฟู ไหล, นายออง ซิว บ๊อก, นายปอก้วน กิตติศรีไสว ลงลายมือชื่อสองในสาม
และประทับตราสำคัญของบริษัท

ขอบเขตอำนาจหน้าที่ของคณะกรรมการ

1.  การปฏิบัติหน้าที่ของคณะกรรมการ

คณะกรรมการของบริษัท ได้ปฏิบัติหน้าที่โดยใช้ความรู้ ความสามารถ
และประสบการณ์ให้เป็นประโยชน์ต่อการดำเนินธุรกิจของบริษัท และได้ปฏิบัติหน้าที่ตามวัตถุประสงค์
ข้อบังคับของบริษัท และมติที่ประชุมผู้ถือหุ้นของบริษัท ด้วยความระมัดระวัง
เพื่อรักษาผลประโยชน์ของบริษัทและรับผิดชอบต่อผู้ถือหุ้น

2.  การทบทวนและให้ความเห็นชอบกับนโยบายที่เหมาะสม

คณะกรรมการบริษัท รับผิดชอบในการทบทวนและให้ความเห็นชอบกับนโยบาย
และทิศทางการดำเนินงานที่เสนอโดยคณะกรรมการบริหาร เว้นแต่เรื่องดังต่อไปนี้
ซึ่งคณะกรรมการต้องได้รับอนุมัติจากที่ประชุมผู้ถือหุ้นก่อนการดำเนินการ อันได้แก่
เรื่องที่กฎหมายกำหนดให้ต้องได้รับมติอนุมัติของที่ประชุมผู้ถือหุ้น

3.  การกำกับดูแลคณะกรรมการบริหาร

คณะกรรมการบริษัท กำกับดูแลให้คณะกรรมการบริหารดำเนินตามนโยบาย
ที่กำหนดไว้อย่างมีประสิทธิภาพ และแจ้งให้คณะกรรมการบริหารนำเสนอเรื่องที่มีสาระสำคัญ
ต่อการดำเนินงานของรายการระหว่างบุคคลที่เกี่ยวโยงกัน พิจารณาให้เป็นไปตามกฎระเบียบ
ข้อบังคับของสำนักงานก.ล.ต. และ ตลาดหลักทรัพย์

หากจำเป็น คณะกรรมการจะได้กำหนดให้มีการว่าจ้างที่ปรึกษาภายนอก
เพื่อให้คำปรึกษาหรือให้ความเห็นทางวิชาชีพประกอบการตัดสินใจในเรื่องที่มีผลต่อการดำเนินธุรกิจอย่างมีสาระสำคัญของบริษัท

4.  การจัดให้มีระบบควบคุมภายในและการตรวจสอบภายใน

คณะกรรมการได้กำกับให้บริษัทมีระบบควบคุมภายใน และการตรวจสอบภายใน
ที่มีประสิทธิผลโดยจัดให้มีฝ่ายตรวจสอบและดูแลการปฏิบัติงานภายใน
เป็นผู้ติดตามและดำเนินการร่วมและประสานงานกับคณะกรรมการตรวจสอบ

5.  จริยธรรมธุรกิจและจรรยาบรรณ

คณะกรรมการจะจัดให้มี Compliance Manual ของบริษัทฯ
เกี่ยวกับจรรยาบรรณและจริยธรรมทางธุรกิจ จริยธรรมของผู้บริหารและพนักงาน
เพื่อใช้เป็นแนวทางปฏิบัติภายในองค์กร

คณะกรรมการบริหาร

คณะกรรมการบริหาร มีจำนวน 2 ท่าน ประกอบด้วย

1. นายออง ซิว บ๊อก กรรมการผู้จัดการ

2. นายปอก้วน กิตติศรีไสว ผู้อำนวยการฝ่ายเทคนิค (โรงงาน)

อนึ่ง นายปอก้วน กิตติศรีไสว ได้รับการแต่งตั้งจากที่ประชุมคณะกรรมการบริษัท ครั้งที่ 2/2555
เมื่อวันที่ 2 มีนาคม 2555 ให้ดำรงตำแหน่งเป็นกรรมการบริษัท

ขอบเขตอำนาจหน้าที่ของคณะกรรมการบริหาร

1.  มีอำนาจสั่งการ วางแผน และดำเนินกิจการของบริษัทฯ
    ให้เป็นไปตามนโยบายที่คณะกรรมการบริษัทกำหนด

2.  มีอำนาจอนุมัติเรื่องการลงทุนในโครงการที่มูลค่า ไม่เกิน 10 ล้านบาท

3.  มีอำนาจแต่งตั้ง และบริหารงาน ระดับฝ่ายขึ้นไป
    เพื่อประโยชน์และประสิทธิภาพการจัดการที่ดีและโปร่งใส เช่น
    พิจารณาการควบคุมคุณภาพของผลิตภัณฑ์ เป็นต้น

4.  มีอำนาจพิจารณากำหนดสวัสดิการพนักงานให้เหมาะสมกับสถานการณ์
    ประเพณีปฏิบัติและสอดคล้องกับกฎหมายที่บังคับใช้อยู่

5.  มีอำนาจอนุมัติการตั้งสำรองหนี้สูญ/หนี้สูญ และการดำเนินคดีความซื้อ-ขายสำหรับมูลหนี้ 5
    แสนบาทขึ้นไป แต่ไม่เกิน 2 ล้านบาท

แต่ทั้งนี้ การอนุมัติรายการของคณะกรรมการบริหารดังกล่าวข้างต้น
จะไม่รวมถึงการอนุมัติรายการที่คณะกรรมการบริหารหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทฯ
รวมทั้งรายการที่กำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งสินทรัพย์
ที่สำคัญของบริษัทเพื่อให้สอดคล้องกับข้อกำหนดของตลาดหลักทรัพย์

คณะกรรมการตรวจสอบ

คณะกรรมการตรวจสอบ มีจำนวน 3 ท่าน ประกอบด้วย

1. รศ.กฤช ภูริสินสิทธิ์ ประธานกรรมการตรวจสอบ และกรรมการอิสระ

2. รศ.สุพล อิงประสาร กรรมการตรวจสอบและกรรมการอิสระ

3. นางสาววนิดา กาญจนสันติศักดิ์ กรรมการตรวจสอบและกรรมการอิสระ

อนึ่ง นางสาววนิดา กาญจนสันติศักดิ์ ได้รับการแต่งตั้งจากที่ประชุมคณะกรรมการบริษัท ครั้งที่
2/2555 เมื่อวันที่ 2 มีนาคม 2555 ให้ดำรงตำแหน่งเป็น กรรมการตรวจสอบและ กรรมการอิสระ

ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทฯ มีการรายงานทางการเงินอย่างถูกต้องและเปิดเผยอย่างเพียงพอ
    โดยประสานงานกับ
    ผู้สอบบัญชีภายนอกและผู้บริหารที่มีหน้าที่จัดทำรายงานการเงินทั้งรายไตรมาสและประจำปี

2.  สอบทานให้บริษัทฯ มีระบบควบคุมภายใน และการตรวจสอบภายในที่เพียงพอ และ
    มีประสิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชี

4.  สอบทานการปฏิบัติงานของบริษัทฯ ให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

5.  พิจารณาการเปิดเผยข้อมูลของบริษัทฯ
    ในกรณีที่เกิดรายการที่เกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานกรรมการตรวจสอบ
    รายการดังกล่าวประกอบด้วยข้อมูลดังต่อไปนี้

  ก. ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทฯ

  ข. ความเห็นเกี่ยวกับความเพียงพอของระบบควบคุมภายในของบริษัทฯ

  ค. เหตุผลที่เชื่อว่าผู้สอบบัญชีของบริษัทเหมาะสมที่จะได้รับการแต่งตั้งต่อไปอีกวาระหนึ่ง

  ง. รายงานอื่นใดที่เห็นว่าผู้ถือหุ้น และผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

กรรมการผู้จัดการ

ขอบเขตอำนาจหน้าที่ของกรรมการผู้จัดการ

1.  เป็นผู้ตัดสินใจในเรื่องที่สำคัญของบริษัทฯ กำหนดภารกิจ วัตถุประสงค์ แนวทาง
    นโยบายของบริษัทฯ รวมถึงการกำกับดูแลการดำเนินงานโดยรวม ผลผลิต
    ความสัมพันธ์กับลูกค้า และต้องรับผิดชอบต่อคณะกรรมการบริษัท

2.  มีอำนาจอนุมัติค่าใช้จ่ายตามโครงการที่ได้รับอนุมัติจากคณะกรรมการบริษัทแล้ว และค่าใช้จ่าย
    หรือการจ่ายเงินแต่ละครั้งจ่ายตามที่เกิดขึ้นจริง

3.  พิจารณาเรื่องการลงทุน รวมถึงการซื้อขายทรัพย์สินถาวรของบริษัทฯ
    เพื่อเสนอต่อคณะกรรมการบริหารและ/หรือคณะกรรมการบริษัท

4.  พิจารณาเรื่องการระดมทุนของบริษัทฯ เพื่อนำเสนอต่อคณะกรรมการบริหาร และ/หรือ
    คณะกรรมการบริษัท

5.  มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ให้บำเหน็จรางวัล
    ปรับขึ้นเงินเดือนค่าตอบแทน เงินโบนัส สำหรับพนักงานระดับต่ำกว่าผู้จัดการฝ่ายลงมา

6.  มีอำนาจอนุมัติการตั้งสำรองหนี้สูญ/หนี้สูญ และการดำเนินคดีความซื้อ-ขายสำหรับมูลหนี้ไม่เกิน
    5 แสนบาท

7.  มีอำนาจกระทำการ และแสดงตนเป็นตัวแทนบริษัทฯ
    ต่อบุคคลภายนอกในกิจการที่เกี่ยวข้องและเป็นประโยชน์ต่อบริษัทฯ

8.  อนุมัติการแต่งตั้งที่ปรึกษาด้านต่างๆที่จำเป็นต่อการดำเนินงาน

9.  ดำเนินกิจการที่เกี่ยวข้องกับการบริหารงานทั่วไปของบริษัทฯ

แต่ทั้งนี้การอนุมัติรายการดังกล่าวข้างต้น
ไม่รวมถึงการอนุมัติรายการที่ทำให้กรรมการผู้จัดการหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
รวมทั้งรายการที่กำหนดให้ต้องขอความเห็นชอบจากผู้ถือหุ้น ในการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์ที่สำคัญของบริษัท
เพื่อให้สอดคล้องกับข้อกำหนดของตลาดหลักทรัพย์ในเรื่องดังกล่าว

ผู้บริหาร

เจ้าหน้าที่ระดับบริหารของบริษัท ประกอบด้วย

  ------ ----------------------- ------------------------- --------------------
  ลำดับ   ชื่อ - นามสกุล             ตำแหน่ง                    หมายเหตุ

  1      นายออง ซิว บ๊อก           กรรมการผู้จัดการ              

  2      นายปอก้วน กิตติศรีไสว       ผู้อำนวยการฝ่ายเทคนิค          
                                 (โรงงาน)                  

  3      นางศรีใจ เหล่าฤทธิไกร      ผู้อำนวยการฝ่ายทรัพยากรบุคคล    

  4      นายฮิว เซง เยป           ผู้อำนวยการฝ่ายการตลาด        

  5      นายชาน ก๊อก ลุน           ผู้จัดการฝ่ายโรงงาน            

  6      นางรัชกุน จิตตาศิรินุวัตร      ผู้จัดการฝ่ายบัญชีและการเงิน     ปฏิบัติงานถึง วันที่ 30
                                                           มิ.ย. 54

  7      นางสาวพจนา ด้วงโกศล      ผู้จัดการแผนกบัญชีและการเงิน    ปฏิบัติงานถึงวันที่ 29 ก.พ.
                                                           55

  8      นายสฤษดิ์ ศรีบุญเรือง        ผู้จัดการฝ่ายบัญชีและการเงิน     เริ่มปฏิบัติงานวันที่ 20
                                                           มี.ค. 55

  9      นางสาวนิศานาถ คงภิบาล     ผู้จัดการฝ่ายผลิต              ปฏิบัติงานถึงวันที่ 31 ส.ค.
                                                           54

  10     นางสาวณฐิศรา สอนหลักทรัพย์  ผู้จัดการฝ่ายการตลาด           

  11     นางสาวกรรณิกา            ผู้จัดการฝ่ายบรรจุและจัดส่ง       
         กองทรัพย์เจริญ                                       

  12     นางสาวจันทร์เพ็ญ           ผู้จัดการฝ่ายคุณภาพ             
         วัฒนาพิชิตพงศ์                                        

  13     นางกองทอง ลวดลายดี       ผู้จัดการฝ่ายโลจิสติกส์           

  14     นางสาวกมลลักษณ์           ผู้จัดการฝ่ายจัดซื้อ             เริ่มปฏิบัติงานวันที่ 19
         กมลเปี่ยมศักดิ์                                        มี.ค. 55

  15     นางสาวสุรัสวดี น้อยอุบล      ผู้ช่วยกรรมการผู้จัดการ         เริ่มปฏิบัติงานวันที่ 6 ธ.ค.
                                                           54 

  16     นางสาวสุรีย์พร สาดแสง      ผู้จัดการฝ่ายผู้ลงทุนสัมพันธ์       
  ------ ----------------------- ------------------------- --------------------

การสรรหากรรมการและผู้บริหาร

บริษัทฯ ไม่มีคณะกรรมการสรรหา โดยในการคัดเลือกบุคคลที่จะได้รับการแต่งตั้งเป็นกรรมการ
จะพิจารณาจากคุณสมบัติ ความรู้ความสามารถ ประสบการณ์
และเวลาที่จะเข้าร่วมประชุมกับคณะกรรมการบริษัทโดยสม่ำเสมอ
ทั้งนี้ที่ประชุมผู้ถือหุ้นจะเป็นผู้แต่งตั้งกรรมการโดยใช้เสียงข้างมากตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งๆ จะมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นคนหนึ่งๆ จะใช้คะแนนเสียงที่ตนมีอยู่ทั้งหมดตาม (1)
    เพื่อเลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้กรรมการคนใดมากหรือน้อยกว่ากรรมการคนอื่นๆไม่ได้

(3) บุคคลซึ่งได้รับคะแนนเสียงสูงสุดตามลำดับจะได้รับแต่งตั้งให้เป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลลงได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด ในการประชุมสามัญประจำปีทุกครั้ง
    กรรมการจำนวนหนึ่งในสามจะต้องออกจากตำแหน่ง
    และถ้าจำนวนกรรมการจะแบ่งออกให้ตรงเป็นสามส่วนไม่ได้แล้ว
    ให้กรรมการในจำนวนที่ใกล้ที่สุดกับส่วนหนึ่งในสามออกจากตำแหน่ง ในปีที่หนึ่งและปีที่สอง
    ภายหลังจดทะเบียนแปรสภาพเป็นบริษัทมหาชน
    การออกจากตำแหน่งของกรรมการตามวาระจะใช้วิธีจับสลากกัน ส่วนในปีต่อๆไป
    ให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง ทั้งนี้
    กรรมการที่ออกตามวาระนั้นๆ อาจถูกเลือกเข้ามาดำรงตำแหน่งใหม่ก็ได้

การกำกับดูแลกิจการ

1. นโยบายเกี่ยวกับการกำกับดูแล

คณะกรรมการบริษัทได้ตระหนักถึงความสำคัญของการกำกับดูแลกิจการที่ดี เพื่อเพิ่มความโปร่งใส
ขีดความสามารถในการแข่งขันของกิจการ และความเชื่อมั่นให้แก่ผู้ถือหุ้น ผู้ลงทุน
และผู้เกี่ยวข้องทุกราย โดยได้กำหนดนโยบายและทิศทางการดำเนินงานของบริษัท ให้ความสำคัญ
ต่อระบบการควบคุม และการตรวจสอบภายใน กำกับดูแลฝ่ายบริหารให้ดำเนินตามนโยบายอย่าง
มีประสิทธิภาพ
เพื่อประโยชน์ในระยะยาวของผู้ถือหุ้นภายใต้กรอบข้อกำหนดของกฎหมายและจริยธรรมทางธุรกิจ

2. ผู้ถือหุ้น: สิทธิและความเท่าเทียมกัน

ผู้ถือหุ้นทุกท่านจะได้รับสิทธิต่างๆ
รวมทั้งสิทธิในการประชุมผู้ถือหุ้นและการใช้สิทธิออกเสียงในที่ประชุมผู้ถือหุ้น
ตามพระราชบัญญัติบริษัทมหาชน ข้อบังคับของบริษัทตลอดจนกฎระเบียบต่าง ๆ
ของตลาดหลักทรัพย์แห่งประเทศไทยที่เกี่ยวข้องกับเรื่องนี้

3. สิทธิของผู้มีส่วนได้เสีย

บริษัทฯได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงาน และผู้บริหารของบริษัทและบริษัทย่อย หรือผู้มีส่วนได้เสียภายนอก ได้แก่ คู่แข่ง เจ้าหนี้
ภาครัฐ และหน่วยงานอื่นๆ ที่เกี่ยวข้อง เนื่องจากบริษัทฯ
ตระหนักถึงแรงสนับสนุนจากผู้มีส่วนได้เสียต่างๆ ซึ่งจะสร้างความสามารถในการแข่งขัน
และสร้างกำไรให้กับบริษัทฯ ซึ่งถือว่าเป็นการสร้างความสำเร็จในระยะยาวของบริษัทฯได้

4. การประชุมผู้ถือหุ้น

บริษัทฯ ได้นำพระราชบัญญัติบริษัทมหาชน ข้อบังคับของบริษัทและกฎระเบียบ
หลักเกณฑ์ของตลาดหลักทรัพย์แห่งประเทศไทย มาใช้เป็นแนวทางในการปฏิบัติ อย่างเคร่งครัด
นอกจากนี้แล้วในการดำเนินการประชุม จะมีลักษณะดังนี้คือ

-   กรรมการทุกคนให้ความสำคัญในการเข้าร่วมประชุมผู้ถือหุ้น

-   ในการประชุม จะเปิดโอกาสให้ผู้ถือหุ้นมีโอกาสแสดงความคิดเห็น ตั้งคำถาม
    และข้อเสนอแนะต่างๆ อย่างเต็มที่ โดยให้เวลาเพียงพอเหมาะสม
    และจะบันทึกประเด็นซักถามและข้อคิดเห็นที่สำคัญไว้ในรายงานการประชุม

5. ภาวะผู้นำและวิสัยทัศน์

คณะกรรมการได้มีส่วนในการกำหนดและให้ความเห็นชอบ วิสัยทัศน์ ภารกิจ กลยุทธ์ เป้าหมาย
แผนธุรกิจ และงบประมาณของบริษัทฯ
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจ
และงบประมาณที่กำหนดไว้อย่างมีประสิทธิภาพ และประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น

คณะกรรมการได้จัดให้บริษัทฯ มีระบบการควบคุมภายใน การตรวจสอบภายใน
และมาตรการบริหารความเสี่ยงที่มีประสิทธิผล
รวมทั้งมีการติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการบริษัท

6. ความขัดแย้งทางผลประโยชน์

คณะกรรมการบริษัทได้ปฏิบัติตามขั้นตอนต่างๆ ตามหลักเกณฑ์และข้อบังคับของตลาดหลักทรัพย์
ในเรื่องของการทำรายการระหว่างกัน การได้มาหรือจำหน่ายไปซึ่งสินทรัพย์ของบริษัทจดทะเบียน
ตลอดจนรายการที่เกี่ยวโยงกัน โดยมีการเปิดเผยข้อมูลอย่างครบถ้วน ชัดเจน และ
ทุกครั้งที่มีการทำรายการกับบุคคลที่อาจมีความขัดแย้งของผลประโยชน์
คณะกรรมการจะคำนึงถึงผลประโยชน์ของบริษัทโดยรวมเป็นสำคัญ และดำเนินการอย่างรอบคอบ
ด้วยความซื่อสัตย์สุจริต อย่างมีเหตุมีผล และเป็นอิสระภายในกรอบจริยธรรมที่ดี
โดยราคาและเงื่อนไขเสมือนทำรายการกับบุคคลภายนอก และได้เปิดเผยรายละเอียด
มูลค่ารายการ คู่สัญญา เหตุผล / ความจำเป็น ไว้ในรายงานประจำปี และแบบ 56-1 แล้ว

นอกจากนี้เกี่ยวกับการใช้ข้อมูลภายใน
ไม่เคยพบว่าผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน
คณะกรรมการบริษัท ให้ความสำคัญในเรื่องเกี่ยวกับจริยธรรมของกรรมการและผู้บริหารของบริษัท
กรรมการและผู้บริหารทุกคนต่างเข้าใจหน้าที่รับผิดชอบของตนที่ต้องจัดทำและส่งรายงานการถือหลักทรัพย์ของตน
ของคู่สมรส และของบุตรที่ยังไม่บรรลุนิติภาวะในบริษัทตามข้อบังคับของตลาดหลักทรัพย์
จากการรวบรวมรายงาน การถือหลักทรัพย์ของกรรมการ และผู้บริหารเสนอต่อคณะกรรมการบริษัท
ไม่เคยพบว่ามี การซื้อขายหลักทรัพย์ของบริษัทในช่วง 1
เดือนก่อนที่งบการเงินเผยแพร่ต่อสาธารณชนแต่อย่างใด
และไม่พบว่าผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายใน
แก่บุคคลภายนอกหรือบุคคลที่ไม่มีหน้าที่เกี่ยวข้อง

7. จริยธรรมธุรกิจ

บริษัทฯ ได้ออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัท ด้วยความซื่อสัตย์
สุจริต และเที่ยงธรรม ทั้งการปฏิบัติต่อบริษัท และผู้ที่มีส่วนได้เสียทุกกลุ่ม สาธารณชน และสังคม
บริษัทได้ติดต่อสื่อสารกับพนักงานอย่างสม่ำเสมอ
และติดตามการปฏิบัติตามแนวทางดังกล่าวเป็นประจำ รวมถึงกำหนดบทลงโทษทางวินัยไว้ด้วย

8. การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 6 ท่าน ประกอบด้วย

  กรรมการที่เป็นผู้บริหาร 2 ท่าน

  กรรมการที่ไม่ได้เป็นผู้บริหาร 1 ท่าน

  กรรมการที่เป็นอิสระ 3 ท่าน

คณะกรรมการบริษัทฯ จะแต่งตั้งคณะกรรมการตรวจสอบ 3 คน
โดยเลือกมาจากกรรมการที่เป็นอิสระ โดยมีวาระการดำรงตำแหน่งคราวละ 3 ปี
และเมื่อครบวาระแล้ว อาจเข้าดำรงตำแหน่งต่อไปได้อีก
ส่วนขอบเขตการดำเนินงานของคณะกรรมการตรวจสอบได้ถูกกำหนดไว้อย่างชัดเจนเป็นลายลักษณ์อักษร

9. การรวมหรือแยกตำแหน่ง

ประธานฯ กรรมการ เป็นกรรมการอิสระตามความหมายของตลาดหลักทรัพย์แห่ง ประเทศไทย
และไม่มีความสัมพันธ์ใดๆ กับฝ่ายบริหาร
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

10. ค่าตอบแทนผู้บริหาร

ค่าตอบแทนกรรมการ บริษัทฯได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรม
และสูงเพียงพอที่จะดูแลและรักษากรรมการที่มีคุณสมบัติที่ต้องการ
และได้ขออนุมัติจากที่ประชุมผู้ถือหุ้นแล้ว กรรมการที่ได้รับมอบหมายให้เป็นกรรมการตรวจสอบ
ได้รับค่าตอบแทนเพิ่มตามปริมาณความรับผิดชอบที่เพิ่มขึ้น

ค่าตอบแทนผู้บริหาร ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน

ค่าตอบแทนที่เป็นตัวเงินในปี 2554 มีรายละเอียดดังนี้

-   กรรมการ

ปี 2554 มีรายละเอียดของค่าตอบแทนกรรมการเป็นตัวเงิน สำหรับการประชุมคณะกรรมการบริษัท
และการประชุมคณะกรรมการตรวจสอบ ดังต่อไปนี้

+-------------------------+-----------+--------------+----------------+
| คณะกรรมการ              | จำนวนคน   | จำ           | จำนวนเงิน       |
|                         |           | นวนครั้งที่ประชุม |                |
|                         |           |              | (บาท)          |
+-------------------------+-----------+--------------+----------------+
| คณะกรรมการบริษัท          | 7         | 5            | 248,000        |
+-------------------------+-----------+--------------+----------------+
| คณะกรรมการตรวจสอบ       | 3         | 4            | 126,000        |
+-------------------------+-----------+--------------+----------------+
| ร                       |           |              | 374,000        |
| วมค่าตอบแทนกรรมการประจำปี |           |              |                |
| 2554                    |           |              |                |
+-------------------------+-----------+--------------+----------------+

หมายเหตุ : ที่ประชุมใหญ่สามัญประจำปีผู้ถือหุ้น ครั้งที่ 1/2554
ได้มีมติเป็นเอกฉันท์อนุมัติค่าตอบแทนกรรมการในปี 2554 เป็นจำนวนเงินไม่เกิน 2,000,000 บาท

-   ผู้บริหาร

จำนวนผู้บริหารในที่นี้
แบ่งตามคำจำกัดความของสำนักงานคณะกรรมการกำกับหลักทรัพย์และตลาดหลักทรัพย์ (กลต.)
กล่าวคือ กรรมการผู้จัดการ และผู้บริหาร 4 รายถัดมา โดยนับผู้บริหารในลำดับที่ 4 ทุกราย
ซึ่งในปี 2554 บริษัทฯ มีค่าตอบแทนผู้บริหารจำนวน 11,488,093 บาท

11. การประชุมคณะกรรมการ

ในปี 2554 มีการประชุมคณะกรรมการบริษัท จำนวน 5 ครั้ง และ
มีการประชุมคณะกรรมการตรวจสอบ จำนวน 4 ครั้ง
โดยมีกรรมการเข้าร่วมประชุมครบองค์ประชุมทุกครั้ง
และมีการจดบันทึกการประชุมเป็นลายลักษณ์อักษร
โดยจัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

12. ระบบการควบคุมและการตรวจสอบภายใน

คณะกรรมการบริษัทได้ประเมินความเพียงพอของระบบการควบคุมภายใน
โดยใช้แบบประเมินของตลาดหลักทรัพย์แห่งประเทศไทยแล้วเห็นว่า
บริษัทฯมีระบบที่เพียงพอและเหมาะสมกับสภาพธุรกิจที่ดำเนินอยู่
พอสรุปสาระสำคัญในแต่ละด้านได้ดังนี้

  (1) ด้านองค์กรและสภาพแวดล้อม บริษัทฯ
  ได้มีการปรับปรุงโครงสร้างการบริหารให้เหมาะกับการขยายตัวของธุรกิจ
  และกำหนดหน้าที่ความรับผิดชอบชัดเจน โดยเฉพาะด้านการผลิตและขาย
  ตลอดจนการปรับปรุงระเบียบคำสั่งให้สอดคล้องกับสภาวการณ์ที่เปลี่ยนแปลง

(2) ด้านการบริหารความเสี่ยง บริษัทฯ
    ได้ให้ความสำคัญทั้งความเสี่ยงที่เกิดจากปัจจัยภายในและภายนอกบริษัทฯ เช่น
    ความเสี่ยงด้านผลิตภัณฑ์ ความเสี่ยงด้านการเงิน ตลอดจนการให้สินเชื่อ
    ซึ่งฝ่ายจัดการได้มีการทบทวนหารือกันอย่างสม่ำเสมอ

  (3) ด้านการควบคุมการปฏิบัติงานของฝ่ายบริหาร บริษัทฯ
  ได้กำหนดอำนาจดำเนินการโดยแบ่งแยกหน้าที่ความรับผิดชอบในการอนุมัติ การดูแลรักษาทรัพย์สิน
  เพื่อให้ผู้ปฏิบัติงานมีความมั่นใจว่าไม่ละเลยในเรื่องสำคัญ

  (4) ด้านระบบสารสนเทศและสื่อสารข้อมูล บริษัทฯ
  ได้จัดระบบรายงานข้อมูลการบริหารแก่คณะกรรมการผู้บริหารระดับต่างๆ
  อย่างสม่ำเสมอและทันกาล และ ได้ปรับปรุงระบบเพื่อให้มีประสิทธิภาพอยู่เสมอ

  (5) ด้านการติดตามและประเมินผล บริษัทฯ
  ได้มอบหมายให้ฝ่ายตรวจสอบภายในสอบทานระบบควบคุมภายในอย่างสม่ำเสมอ
  เพื่อประเมินประสิทธิภาพและประสิทธิผล ของการปฏิบัติงานว่าเป็นไปตามเป้าหมายที่วางไว้

13. รายงานของคณะกรรมการ

คณะกรรมการบริษัท เป็นผู้รับผิดชอบต่องบการเงินรวมของบริษัท
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสม และถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผลเพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง
ครบถ้วน และเพียงพอที่จะดำรงไว้ซึ่งทรัพย์สิน
และเพื่อให้ทราบจุดอ่อนเพื่อป้องกันมิให้เกิดการทุจริตหรือดำเนินการที่ผิดปกติอย่างมีสาระสำคัญ

ในการนี้คณะกรรมการได้แต่งตั้งคณะกรรมการตรวจสอบซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงิน
และระบบการควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏอยู่ในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบควบคุมภายในของบริษัทฯ โดยรวมอยู่ในระดับ ที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท ณ วันที่ 31
ธันวาคม 2554

14. ความสัมพันธ์กับผู้ลงทุน

คณะกรรมการบริษัทตระหนักดีว่า ข้อมูลของบริษัทฯ ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุน และผู้ที่มีส่วนได้ส่วนเสียของบริษัทฯ
จึงได้กำชับให้ฝ่ายจัดการดำเนินการในเรื่องที่เกี่ยวกับการเปิดเผยข้อมูลที่ครบถ้วน ตรงต่อความ
เป็นจริง เชื่อถือได้ สม่ำเสมอ และทันเวลา ซึ่งฝ่ายจัดการของบริษัทฯ ได้ให้ความสำคัญ
และยึดถือปฏิบัติตลอดมา ผู้ลงทุนสามารถติดต่อขอทราบข้อมูลบริษัทได้ที่ ฝ่ายผู้ลงทุนสัมพันธ์
หมายเลขโทรศัพท์ 02-274-0951, โทรสาร 02-274-0950หรือที่ E-mail address:
sureeporn@shunthaiglove.com. หรือทาง Website: www.shunthaiglove.com

บุคลากร

ก) ณ วันที่ 31 ธันวาคม 2554 บริษัทฯ มีจำนวนพนักงานทั้งสิ้น 883 คน เป็นเพศชายจำนวน 412
คน และเป็นเพศหญิงจำนวน 471 คน แบ่งเป็นสัญชาติไทย จำนวน 357 คน และสัญชาติอื่นๆ
จำนวน 526 คน แบ่งตามสายงานหลักได้ดังนี้

1. สายงานด้านบริหาร จำนวน 95 คน

2. สายงานด้านการผลิต จำนวน 788 คน

ข) ผลตอบแทนโดยรวม

บริษัทฯ มีการจ่ายผลตอบแทนเป็นเงินเดือน และ ค่าจ้างรายวัน โดยในปี 2554
มีการจ่ายผลตอบแทน ดังนี้

- เงินเดือน + ค่าจ้างรายวัน รวม 99.57 ล้านบาท

นอกจากนี้ บริษัทฯ ยังมีสวัสดิการอื่นๆ เช่น ชุดเครื่องแบบพนักงาน, หอพักชาย -หญิง,
รถรับ-ส่งพนักงาน, ค่าอาหาร, เงินพิเศษ , ค่าล่วงเวลา, ค่าเดินทางและที่พัก
ให้กับพนักงานอีกด้วย

ค) นโยบายการพัฒนาพนักงาน

บริษัทฯ
เน้นการฝึกอบรมเพื่อเพิ่มเติมความรู้ความสามารถของพนักงานและให้เหมาะสมกับงานของแต่ละฝ่าย
โดยจัดให้พนักงานได้อบรมทั้งภายในและภายนอกองค์กร เช่น
อบรมเกี่ยวกับระเบียบข้อบังคับของทางราชการ, ด้านความปลอดภัยและสิ่งแวดล้อมทางการผลิต,
อบรบด้านมาตรฐานบัญชี,
อบรมมาตรฐานการส่งออกทั้งของกรมส่งเสริมการส่งออกและทางองค์การอาหารและยา,
การพัฒนาฝีมือแรงงาน , อบรมตามที่ ตลาดหลักทรัพย์ฯ และ กลต. จัดให้กับบริษัทจดทะเบียน
เป็นต้น

ทั้งนี้ บริษัทฯ ไม่เคยมีข้อพิพาทด้านแรงงาน
รวมถึงไม่มีการเปลี่ยนแปลงจำนวนพนักงานอย่างมีนัยสำคัญในช่วงระยะเวลา 3 ปี ที่ผ่านมา